Moisés Naím

Moisés Naím (5. júl 1952, Tripolis, Líbya) je venezuelský novinár, spisovateľ a politik.

Naím bol po 14 rokov (1996–2010) šéfredaktorom časopisu Foreign Policy. Od roku 2012 moderuje Efecto Naím, televízny spravodajský program o ekonomike a medzinárodných záležitostiach, vysielaný v Severnej i Južnej Amerike na NTN24. V roku 2011 získal Cenu Ortegy y Gasseta za významný prínos žurnalistike v španielskom jazyku.

Je bývalým ministrom obchodu a priemyslu Venezuely, riaditeľom jej centrálnej banky a výkonným riaditeľom Svetovej banky. Je členom Rady pre medzinárodné vzťahy a Svetového ekonomického fóra.

Život 
Naím študoval na Universidad Metropolitana v Caracase vo Venezuele. Potom navštevoval Massachusetts Institute of Technology, kde koncom 70. rokov získal magisterský aj doktorandský titul.

Akademické a politické pôsobenie 
Naím bol profesorom obchodnej stratégie a priemyselnej ekonómie na Instituto de Estudios Superiores de Administración (IESA), venezuelskej obchodnej škole v Caracase. V rokoch 1979 až 1986 pôsobil aj ako jej dekan.

Od roku 1989 do roku 1990 zastával funkciu ministra obchodu a priemyslu v druhom kabinete Carlosa Andrésa Péreza.

Novinárska kariéra 
Moisés Naím je hlavným medzinárodným komentátorom španielskeho denníka El País. Jeho stĺpik „The Global Observer“ vychádza aj v Taliansku (La Repubblica), Francúzsku a v ďalších novinách Latinskej Ameriky.

Na medzinárodné ekonomické a geopolitické témy Naím publikoval tiež v periodikách The New York Times, The Washington Post, The Financial Times, Newsweek, Time, Le Monde, Berliner Zeitung a mnohých ďalších.

Od roku 1996 bol Naím šéfredaktorom časopisu Foreign Policy. Časopis potom trikrát vyhral National Magazine Awards for General Excellence. V roku 2008 časopis zakúpila The Washington Post Company. Naím zostal šéfredaktorom až do roku 2010.

Dielo 
Naím je autorom alebo editorom viac ako 15 kníh, ktorých témy súvisia s geopolitikou, medzinárodnou ekonómiou a ekonomickým rozvojom.
 Naím, Moisés (2022). The Revenge of Power: How Autocrats Are Reinventing Politics for the 21st Century. ISBN 978-125-027-920-0
 Naím, Moisés (2021). Two Spies in Caracas. ISBN 978-1542016698
 Naím, Moisés (2018). Dos Espías en Caracas. ISBN 978-8-4666-6551-3
 Naím, Moisés (2016). Rethinking the world: 111 surprises of the XXI century. ISBN 978-8-4999-2647-6
 Naím, Moisés (2013). The End of Power: From Boardrooms to Battlefields and Churches to States, Why Being In Charge Isn't What It Used to Be. ISBN 978-0-4650-6568-4
 ——; Danna, Serena (2011). Prodotto interno mafia. [Einaudi, Torino]. ISBN 978-8-8062-0798-4
 Naím, Moisés (2006). Illicit: How Smugglers, Traffickers, and Copycats are Hijacking the Global Economy. Anchor. ISBN 978-1-4000-7884-4
 ——; Smith, Gordon (2000). Altered States: Globalization, Sovereignty, and Governance. IDRC Books. ISBN 978-0-88936-917-7
 ——; Tulchin, Joseph (1999). Competition Policy, Deregulation and Modernization in Latin America. Lynne Rienner Publishers. ISBN 1-55587-818-0
 ——; Edwards, Sebastian (1998). Mexico 1994: Anatomy of an Emerging-Market Crash. Carnegie Endowment for International Peace. ISBN 0-87003-154-6
 ——; Goodman, Louis W.; Forman, Johanna Mendelson; Tulchin, Joseph S. & Bland, Gary (1995). Lessons of the Venezuelan Experience. Woodrow Wilson Center Press. ISBN 978-0-943875-66-8
 Naím, Moisés (1993). Paper Tigers and Minotaurs: The Politics of Venezuela's Economic Reforms. Carnegie Endowment for International Peace. ISBN 978-0-87003-026-0
 ——; Piñango, Ramón (1993). El caso Venezuela: una ilusión de armonia. Instituto de Estudios Superiores de Administracion.
 Naím, Moisés (1989). Las empresas venezolanas: su gerencia. Instituto de Estudios Superiores de Administracion.
 Naím, Moisés (1982). Multinacionales: La Economía Política de las Inversiones Extranjeras. Instituto de Estudios Superiores de Administracion.
 ——; Francés, A.; Tello, M. T. (1981). Competencia y Regulación: Alternativas para la Economía Venezolana. Instituto de Estudios Superiores de Administracion.
 ——; Gil, J. A.; Romero, A. (1980). Introducción al Análisis de las Políticas en Venezuela. Caracas CONICIT

Referencie

Externé odkazy 
 Osobné webové stránky

Zdroj 

Žijúci ľudia
Narodenia v 1952
Absolventi MIT
Venezuelskí novinári
Venezuelskí spisovatelia
Venezuelskí politici